**ФИЛОЗОФСКИ ФАКУЛТЕТ У НИШУ**

**ДЕПАРТМАН ЗА ПЕДАГОГИЈУ**

**НАУЧНО-НАСТАВНОМ ВЕЋУ**

Веће Департмана за педагогију, на седници одржаној 11.6.2020. године, једногласно је усвојило предлог за ангажовање Николе Марковића у звање *предавача ван радног односа* за школску 2020/2021. и школску 2021/2022. годину.

Наставни предмети за које се предавач ангажује су:

- Педагошко саветодавни рад

- Социјална педагогија

- Педагошка превенција поремећаја у понашању

**Прилози**: Образложење компетентности кандидата предложеног за ангажовање у звање предавача ван радног односа

У Нишу,

12.6.2020. године

В.Д. Управник Департмана за педагогију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ФИЛОЗОФСКИ ФАКУЛТЕТ У НИШУ**

**ДЕПАРТМАН ЗА ПЕДАГОГИЈУ**

**НАСТАВНО-НАУЧНОМ ВЕЋУ**

**Подаци о кандидату:**

Име и презиме: Никола Марковић

**Oбразовање:** Мастер педагог

* Завршене основне академске студије педагогије на Филозофском факултету у Нишу, 2014. године и стечено звање - дипломирани педагог.
* Завршене мастер академске студије педагогије на Филозофском факултету у Нишу, 2016. године и стечено звање - мастер педагог

**Подаци о радном месту и компетенцијама у одговарајућој области:**

- од 2018- запослен у Центру за Социјални рад “Свети Сава“ у Нишу, у служби за заштиту деце и младих на пословима водитеља случаја;

- од 2016. године радно ангажован у Центру за Социјални рад “Свети Сава“ у Нишу, у служби за заштиту деце и младих.

Никола Марковић је након завршених студија педагогије јасно профилисао своју професионалну усмернеост ка области социјалне педагогије што се може видети и приказаним радним искуством али и широким опсегом стручног усваршавања у овој обаласти. Компетенције у области социјалне педагогије колега Марковић је развио кроз разноврсне форме стучног усвршаваоа као што су: базична обука за реализацију услуге „Породични сарадник“, реализована у организацији Републичког Завода за социјалну заштиту; обуке „Заштита деце избеглица/миграната у Центрима за социјални рад“, „Примена новог закона о превенцији насиља у породици“, „Деца као жртве и сведоци у кривичним поступцима“, „Унапређивање сродничког хранитељства“ и др.

Компетентност у мапираној области потврђује и учешће у својству излагача на регионалној конференцији „Ефекти примене Закона о спречавању насиља у породици и изазови у раду релевантних институција и организација“, семинару „Проблем трговине људима, вештине комуникације са жртвом и значај мулти-секторске сарадње“, мултисекторском састанку Нишавског округа на тему „Борба против болести зависности“ и др.

**Подаци које говоре о склоности кандидата ка наставном раду:**

Склоност ка наставном раду и препорука за ангажовање у својству предавача ван радног односа произилазе из успешне сарадње са Департманом за педагогију у делу обављања Стручне праксе на ОАС и МАС педагогије и хоспитовања студената у Центру за социјалном раду. Такође, Никола је своју компетентност потврдио у више наврата кроз активно учешће у трибинама које је организовао Департман за педагогију: *Мултидимензионалност професије педагога* (2019) и *Упознај професију педагога* (2020). На обе трибине излагањем је изазвао велико интересовање студента и матураната и покренуо јако продуктивну дискусију о питањима педагошке делатности у области социјалне заштите. Важно помена јесте и Николино активно учешће у оквиру *Недеље департмана за педагогију* Филозофског факултет у Нишу.

У Нишу,

12.6.2020. године

В.Д. Управник Департмана за педагогију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Марија Јовановић