**Табела 5.2А** Спецификација стручне праксе

**Важи у условима епидемије COVID - 19**

|  |
| --- |
| Студијски програм: Социјална политика и социјални рад |
| Врста и ниво студија: Oсновнe академскe студијe |
| **ПРАКСА II**  **Центр за породични смештај и усвојење Ниш**  **Дом за децу и омладину „Душко Радовић“** |
| Наставник задужен за организацију стручне праксе: **Проф. др Јелисавета Тодоровић** |
| Број ЕСПБ: 5 |
| **Циљ**  Упознавање са пословима и методологијом рада социјалног радника у установама за бригу о деци без родитељског старања; упознавање са карактеристикама група корисника социјалне заштите у овим установама; оспособљавање за примену превентивних, развојних и заштитних социјалних активности. |
| **Очекивани исходи**  Познаје законске оквире за примену различитих поступака и мера у области социјалне заштите деце без родиетљског старања.  Препознаје и диференцира области и могућности примене различитих врста превенције из домена рада социјалног радника;  Планира активности у спровођењу превенције у раду са децом и младима и њиховим породицама, школом и окружењем. |
| **Садржај стручне праксе**   * Упознавање са пословима и методологијом рада социјалног радника у установама за бригу о деци без родитељског старања; * Упознавање са карактеристикама група корисника социјалне заштите у овим установама; * Упознавање са законским оквирима за примену различитих поступака и мера у области социјалне заштите деце без родитељског старања; * Упознавање са различитим сегментима рада социјалног радника (припрема и планирање, организовање, спровођење, евалуција); * Упознавање са документацијом стручног рада. |
| **Број часова:** 50 |
| **Методе извођења**  Консултативни и менторски рад, самостално претраживање и прикупљање потребне литературе – материјала, прописа и докумената за рад, вођење *Дневника праксе*, усмени извештај о пракси.  Студент у *Дневнику праксе* описује на који начин се упознао са сваким конкретним садржајем, износи своје коментаре, увиде, закључке, процене и илуструје ове записе прилозима.  Опште информације о карактеру установе, њеним корисницима, особљу које ради са корисницима, начину рада са корисницима и обавезама стручних сарадника – социјалних радника, законским прописима на којима се базира рад са корисницима може дати један социјални радник за целу групу преко апликација (Zoom, Google Met, Viber), или лично у оквиру краће и индивидуално договорене посете ради прикупљања потребних информација или извора/материјала и слично.  Након тога ће студенти бити подељени у складу са бројем стручних сарадника (ментора) у установама и са њима ће интензивније комуницирати ради упознавања са законима и прописима, који су од кључног значаја за остваривање права корисника из области социјалне заштите. Ментор ће им представити на *online* састанцима своје кориснике и програм рада са њима, а студенти ће направити белешке о томе у свом *Дневнику*. Забележиће и питања која постаљају својим менторима и одговоре које су добили у вези са корисницима и начином рада. Разговараће са својим менторима о ефектима примењене мере (како је боравак у хранитељској породици погодовао психофизичком развоју да ли постоје психопатолошка испољавања код деце, како тече социјализација, прихватање обавеза, расподела дужности, дружење са вршњацима, како се одржавају контакти са биолошком породицом и пријатељима из средине из које долазе, како је регулисана приврженост примарној породици и пријатељима, навике спавања и исхране, као и хигијенске и образовне потребе, како су установљене и задовољене, здравствена нега деце у дому и на хранитељству).  На основу разговора са ментором, студенти ће имати задатак да направе план услуга за корисника, начин његовог спровођења и евалуције његових ефеката и да све то документују у *Дневнику праксе*. |
| **Оцена знања (максимални број поена 100)**  Оцена стручне праксе формира се на основу писаних извештаја у *Дневнику праксе* о реализацији задатака и на основу одбране извештаја. |