**Табела 5.2 А** Спецификација стручне праксе

**Важи у условима епидемије COVID - 19**

|  |  |
| --- | --- |
| Студијски програм: Социјална политика и социјални рад | |
| Врста и ниво студија: Oсновнe академскe студијe | |
| **ПРАКСА V**  **Геронтолошки центар**  **Приватни дом за смештај старијих људи** | |
| Наставник задужен за организацију стручне праксе: **Проф. др Лела Милошевић Радуловић** | |
| Број ЕСПБ: 5 | |
| **Циљ**  Упознавање са начином функционисања установа за смештај старијих људи.  Упознавање са пословима и методологијом рада социјалног радника у установама за смештај старијих људи.  Упознавање са различитим категоријама старијих људи и њиховим потребама у установама за смештај старијих људи.  Оспособљавање за препознавање проблема од значаја за ефикасније функционисање старијих људи, како у установама за смештај старијих људи, тако и са члановима породице. | |
| **Очекивани исходи**  Познаје законске оквире за примену различитих поступака и мера у области социјалне заштите различитих категорија старијих људи.  Препознаје и диференцира области и могућности примене различитих врста активности и интервенција из домена рада социјалног радника са старијим људима.  Планира активности у спровођењу и евалуацији мера спроведених у циљу побољшања квалитета живота старијих људи. | |
| **Садржај стручне праксе**   * Упознавање са начином функционисања установа за смештај старијих људи; * Упознавање са пословима и методологијом рада социјалног радника у установама за смештај старијих људи; * Упознавање са различитим категоријама старијих људи и њиховим потребама; * Упознавање са законским оквирима у области домског смештаја старијих људи; * Упознавање са различитим сегментима рада социјалног радника у установама за смештај старијих људи (припрема и планирање, организовање, спровођење, евалуција); * Упознавање са документацијом стручног рада. | |
| **Број часова:** 50 |  |
| **Методе извођења**  Консултативни и менторски рад, самостално претраживање и прикупљање потребне литературе – материјала, прописа и докумената за рад, вођење *Дневника праксе*, усмени извештај о пракси.  Студент у *Дневнику праксе* описује на који начин се упознао са сваким конкретним садржајем, износи своје коментаре, увиде, закључке, процене и илуструје ове записе прилозима.  Опште информације о карактеру установе, њеним корисницима, особљу које ради са корисницима, начину рада са корисницима и обавезама стручних сарадника – социјалних радника, законским прописима на којима се базира рад са корисницима, може дати један социјални радник за целу групу преко апликација (Zoom, Google Met, Viber), или лично у оквиру краће и индивидуално договорене посете установи ради прикупљања потребних информација или извора/материјала и слично.  Након тога ће студенти бити подељени у складу са бројем стручних сарадника (ментора) у установама и са њима ће интензивније комуницирати ради упознавања са законима и прописима, који су од кључног значаја за остваривање права корисника из области социјалне заштите. Ментор ће им представити на *online* састанцима своје кориснике и програм рада са њима, а студенти ће направити белешке о томе у свом *Дневнику*. Забележиће и питања која постаљају својим менторима и одговоре које су добили у вези са корисницима и начином рада. Разговараће са својим менторима о ефектима домског смештаја, односно о томе да ли је боравак у установама за смештај старијих људи допринео унапређивању квалитета живота старијих (о њиховим правима и начину на који се она штите; о прихватању колективног начина живота у дому; очувању и подстицању контаката корисника са члановима своје породице и пријатељима из средине из које су дошли; о начину информисања најближих сродника корисника о његовом актуелном стању; о потребама корисника и начину на који могу задовољити своје потребе; о културно-забавним активностима које се организују у дому; о здравственој нези старијих људи у дому и начину реализације психосоцијалне подршке; о проблемима који се јављају у раду са корисницима и њиховим сродницима и начину на који се проблеми решавају; о сарадњи са другим институцијама које су од значаја за здравствени, социјални и правни статус корисника – болнице, филијале ПИО фонда, полицијске управе, центри за социјални рад.  На основу разговора са ментором, студенти ће имати задатак да направе план услуга за корисника, начин његовог спровођења и евалуције његових ефеката и да све то представе у *Дневнику праксе*. | |
| **Оцена знања (максимални број поена 100)**  Оцена стручне праксе формира се на основу писаних извештаја у *Дневнику праксе* о реализацији задатака и на основу одбране извештаја. | |